**Innovatív módszerek és technikák a mai németnyelv-oktatásban pedagógus-továbbképzés**

**A pedagógus továbbképzés célja**

A továbbképzés alapvető célja, hogy a részt vevő pedagógusok a klasszikus, jól bevált tanításitanulási stratégiák mellett olyan új módszereket ismerjenek meg és próbáljanak ki, amelyeket a mindennapi pedagógiai munka során sikerrel tudnak alkalmazni.

**Képzés várható ideje:** 2024. október 11. 12. és 19.

**Képzési idő:** 30 óra

A képzés csak önköltséges finanszírozási formában indul.

**Az önköltség mértéke:** 30.000 Ft

**Jelentkezési határidő:** 2024. augusztus 25.

**Főbb ismeretkörök**

- a tanulás folyamata, a tanulást befolyásoló tényezők (középpontban a tanulás egyéni

aspektusaival),

- az eredményes ismeretszerzést és a hatékony tanulást támogató, első sorban érzékleti

preferenciák megfigyelésén alapuló tanulási technikák,

- az egyén és a közösség: az eredményes és motivációt erősítő, személyes élményen alapuló

egyéni és kooperatív tanulás módszerek.

**Képzési helyek**

1. Károli Gáspár Református Egyetem Bölcsészet- és Társadalomtudományi Kar

Tanárképző Központ, 1146 Budapest, Dózsa György út 25-27.

2. A résztvevőkkel való egyeztetetés után kihelyezett továbbképzésre is sor kerülhet.

**A képzést gondozó szervezeti egység**

Károli Gáspár Református Egyetem Bölcsészet- és Társadalomtudományi Kar

Tanárképző Központ

**Kapcsolattartó**

Molnár Éva Tímea, molnar.eva.timea@kre.hu; (1) 872-1710; 1146 Budapest, Dózsa György út 25- 27.

**Képzési tematika**

A továbbképzés során a pedagógusok tevékeny részvételével és folyamatos reflektálásával

folyik az ismeretek elsajátítása, feldolgozása, a tananyag készítése, kipróbálása és értékelése.

Ennek alapján a képzés háromféle munkamódszerrel zajlik: előadás (kb. egyharmad arányban),

szeminárium és gyakorlat (kb. kétharmad arányban). Az előadások egy része interaktív

előadás, ahol az előadók az előadás során folyamatosan figyelemmel vannak a résztvevők

véleményére, hozzászólásaira. A szemináriumok során a közös munka egyéni és csoportos

formában zajlik. A gyakorlatok során tananyag-készítés, elemzés, értelmezés és értékelés

történik.

A résztvevők a tanfolyam első részében megismerik a legújabb neurobiológiai kutatások

eredményeit, és a hozzájuk kapcsolódó tudományos következtetéseket. A program második

részében olyan tanítási-tanulási technikákat (mnemotechnikákat) ismerhetnek meg, próbálhatnak ki és olyan feladatokat készíthetnek el a résztvevők, amelyek segítségével

megkönnyíthető a tananyagfeldolgozás, valamint az idegennyelvi kompetencia egyénre

szabott fejlesztése. Érdekfeszítő videobeszélgetések is elhangzanak azokkal a szakemberekkel,

akik régóta dolgoznak sikeresen ezekkel a technikákkal.

A tanfolyam utolsó harmadában az egyes tanulási technikák csoportmunkában való

használhatósága, a kooperatív technikák alkalmazásában rejlő lehetőségek kihasználása kerül

a középpontba. A téma feldolgozása interaktív módon, autentikus szerepjátékokon keresztül kerül feldolgozásra, elemzésre és értékelésre. A program során és a tanfolyam végén a

résztvevők maguk is készítenek oktatási anyagokat, a megismert mnemotechnikák és

munkaformák alkalmazásával.

**A jelentkezés feltétele**

Iskolai végzettség: némettanári végzettség (egyetem és/vagy főiskola)

Javasolt munkakörök: némettanári munkakör általános iskolában vagy középiskolában

**Jelentkezés módja**

Elektronikus úton: <https://btk.kre.hu/btkfelveteli>

****

Tisztelettel várjuk jelentkezésüket!